Az Hauteville Tankréd vezette különítmény 1097 őszén egyesült az Antiochiát ostromló fősereggel. Azon kívül, hogy arab nyelvtudása kapóra jött az antiochiai városvédő parancsnokkal való tárgyalásokkor, a krónikák nem ejtenek szót Salernói Richárdról az ostrom kapcsán. Ugyanígy arról sincsen információ, hogy Antiochia elfoglalását és az Antiochiai Fejedelemség megalapítását követően Salernói Richárd a városban maradt-e, vagy továbbment-e a főhaddal Jeruzsálem alá.